"บิ๊กตู่" กลับลำ สั่งเลิกแจกเงิน 2 พันบาทสู้ COVID-19
คนจนกว่า 14 ล้านคน ฝันสลาย วืดเงินแจก 2 พัน "บิ๊กตู่" กลับลำไม่ให้แล้ว


9 มี.ค. 2563

พล.อ.ประยุทธ์ จันทร์โอชา นายกรัฐมนตรี กล่าวว่า ได้สั่งให้ยกเลิกมาตรการแจกเงิน 2 พันบาทให้กับประชาชนที่มีรายได้น้อย อาชีพอิสระ และเกษตรกรเพื่อบรรเทาผลกระทบจากการแพร่ระบาดของไวรัสโควิด-19 (COVID-19) ที่เดิมคาดว่าจะเสนอให้คณะรัฐมนตรี (ครม.) พิจารณาในวันที่ 10 มี.ค. นี้
อย่างไรก็ตาม ครม. จะยังมีการพิจารณาชุดมาตรการกระตุ้นเศรษฐกิจอื่น ๆ ที่ไม่ใช่การแจกเงิน ซึ่งยังมีทั้งมาตรการด้านการเงิน ภาษี และมาตรการอื่น ๆ ตามที่ ครม.เศรษฐกิจ เมื่อวันที่ 6 มี.ค. 2563 ได้มีพิจารณาเห็นชอบหลักการในเบื้องต้น
ทั้งนี้ อาจจะมีการพิจารณามาตรการอื่นเพื่อเป็นการช่วยเหลือเพิ่มเติม เช่น การคืนมัดจำหม้อไฟฟ้าให้กับประชาชน ครัวเรือนละ 3 พันบาทแทนการแจกเงิน